पूर्व वित्त मंत्री पी चिदंबरम ने की PM मोदी के भाषण की तारीफ तो कांग्रेस की तरफ से आया यह Reaction  
पी चिदंबरम ने की पीएम मोदी के भाषण की तारीफ
चिदंबरम की बात पर कांग्रेस की तरफ से आया रिएक्शन
सिंघवी बोले- चिदंबरम ने कुछ भी गलत नहीं बोला
चिदंबरम की टिप्पणी के बारे में पूछे जाने पर सिंघवी ने कहा, 'मैं नहीं समझता कि कोई भी आपत्तिजनक बात कही गई है. ना तो प्रधानमंत्री ने कोई आपत्तिजनक बात कही है, ना ही चिदंबरम जी ने उसका समर्थन करते हुए कही है. मैं नहीं समझता कि हमने इस (पार्टी के) मंच से इन तीन नीतियों की कभी भी कोई निंदा की है.' उन्होंने यह भी कहा, 'विकास की बातें करने में, विकास की घोषणा करने में प्रधानमंत्री जी बहुत माहिर हैं, लेकिन हम थोड़ा यह भी चाहेंगे कि वह (इन पर) क्रियान्वयन करके दिखाएं.'
पी चिदंबरम ने ट्वीट के साथ यह भी लिखा है कि वे उम्मीद करते हैं कि वित्त मंत्री, उनके टैक्स अधिकारियों की फौज और जांचकर्ता पीएम मोदी के संदेश को साफ तौर पर सुना होगा. यहां पर पी. चिदंबरम 'वेल्थ क्रिएटर्स के सम्मान' वाली बात का इशारा कर रहे थे.
पी. चिदंबरम ने इसके साथ ही एक और ट्वीट किया था, जिसमें उन्होंने लिखा कि पहला और तीसरी बात (छोटा परिवार और प्लास्टिक के न इस्तेमाल) जनता का आंदोलन बनना चाहिए. उन्होंने कहा कि करीब 100 स्वंयसेवी संस्थान इस पर स्थानीय स्तर पर इस आंदोलन की अगुवाई करना चाहते हैं.